# Backyard: El traspatio

Backyard: El traspatio és una pel·lícula mexicana estrenada el 20 de febrer de 2009, dirigida per Carlos Carrera i escrita per la dramaturga Sabina Berman; protagonitzada per Ana de la Reguera, Asur Zagada, Iván Cortés, Joaquín Cosío i Jimmy Smits. Aquest film aborda el cas de les dones assassinades a Ciudad Juárez, a l'estat de Chihuahua, a la frontera entre els Estats Units i Mèxic.
Segons l'Acadèmia Mexicana d'Arts i Ciències Cinematogràfiques aquest film va ser l'aposta de Mèxic per a una nominació al Oscar en la categoria de millor pel·lícula estrangera.
Al 52a. lliurament del Premi Ariel va obtenir vuit nominacions: Millor Direcció (Carlos Carrera), Millor Actriu (Ásur Zagada), Millor Coactuación Masculina (Iván Cortés), Millor Fotografia (Martín Boege i Everardo González), entre d'altres.
Als Estats Units ha estat reconegut el treball d'Ana de la Reguera om a millor actriu als Premis Imagen que atorga la comunitat llatina, al Festival Internacional de Cinema de Chicago Asur Zagada i Iván Cortes van obtenir esments com a actors del futur i Sabina Berman va obtenir els guardons a millor guió als festivals de l'Havana i Catalunya.

## Sinopsi

Blanca Bravo (Ana de la Reguera) és una policia idealista nouvinguda a Ciudad Juárez on s'enfronta al creixent nombre d'assassinats de dones: cada mes apareixen en mitjana dues assassinades. Es dedica a investigar els assassinats amb tenacitat i descobreix una societat en la qual pocs volen obrir els ulls i veure què succeeix al seu voltant. Juanita Sánchez (Asur Zagada) de disset anys, ve de Cintalapa, Chiapas (vora de Bonampak), a treballar en la indústria de les maquilas, té un xicot: Cutberto (Iván Cortes). En menys de tres mesos es torna una dona propietària de si mateixa. Però l'atzar i les circumstàncies de Juárez són els que faran creuar els destins de Juanita i Blanca, un fatal començar el dia en el desert.

## Repartiment

* Ana de la Reguera com Blanca Bravo.
* Marco Pérez com Fierro.
* Asur Zagada com Juanita Sánchez.
* Iván Cortés com Cutberto.
* Jimmy Smits com Mickey Santos.
* Joaquín Cosio com Peralta.
* Alejandro Calva com Comandant.
* Amorita Rasgado com Margara.
* Enoc Leaño com el Governador.
* Carolina Politti com Sara.
* Sayed Badreya com El Sultán.
* Adriana Paz com Hilda.
* Lisa Owen com Silvia.
* Juan Carlos Barreto com Alvárez.
* Paloma Arredondo com Elvia.

## Premis
### LII edició dels Premis Ariel

| Categoria | Persona | Resultat |
| Millor pel·lícula | Millor pel·lícula | Nominada |
| Millor direcció | Carlos Carrera | Guanyador |
| Millor fotografia | Martín Boege - Everardo González | Guanyadors |
| Millor so | Mario Martínez Cobos - Miguel Ángel Molina - Ernesto Gaytán Saules - Antonio Diego - Isabel Muñoz | Guanyadors |
| Millor disseny d'art | Gloria Carrazco - Lizette Ponce | Guanyadores |
| Millor vestuari | Mariaestela Fernández | Nominada |
| Millors efectes especials | Alejandro Vázquez | Nominat |
| Millor actriu | Asur Zágada | Guanyadora |
| Millor coactuació masculina | Iván Cortes | Nominat |

### Premis CANACINE

| Categoria | Persona | Resultat |
| Millor pel·lícula | Millor pel·lícula | Guanyadora |
| Millor direcció | Carlos Carrera | Guanyador |
| Millor actriu | Ana de la Reguera | Guanyadora |
| Promesa Masculina | Iván Cortés | Nominat |

### XVI Mostra de Cinema Llatinoamericà de Catalunya

| Categoria | Persona | Resultat |
| Millor guió | Sabina Berman | Guanyador |

## Referències

* ↑ Leydon, Joe «Backyard». Variety, 24-09-2009 [Consulta: 27 març 2018].
* ↑ "Backyard-El traspatio": Berman y Carrera en una nueva aproximación a los asesinatos de Juárez, noticine.com
* ↑ Gana Ana de la Reguera premio Imagen por filme ‘El Traspatio’, Excelsior California, 20 d'agost de 2010
* ↑ Backyard: El Traspatio al Chicago Reader
* ↑ “Cinco días sin Nora” y “Backyard, el traspatio” dominan los 52 Premios Ariel, latamcinema.com
* ↑ 'La nana' del xilè Sebastián Silva, millor pel·lícula de la 16a Mostra de cinema llatinoamericà de Catalunya, ccma.cat, 16 d'abril de 2010

## Enllaços externs

* Fitxa de la pel·lícula a la CONACULTA